Ralf mindössze harmadik Formula–1-es futamán, az 1997-es argentin nagydíjon a dobogón végzett (harmadik hely), s ezt akkor kisebbfajta szenzációként értékelték. Ugyanakkor a német versenyző a 17 versenyből álló szezonban mindössze hét alkalommal ért célba, ezért meg kellett elégednie a világbajnoki pontverseny 11. helyével, összesen 13 ponttal. Csapattársa, Giancarlo Fisichella 20 ponttal 8. volt.